**Trenton Bourque** (s. 11. kesäkuuta 1998 Burlington, Ontario, Kanada) on kanadalainen jääkiekkopuolustaja, joka pelaa SM-liigajoukkue Helsingin IFK:ssa.

Ura
---

Bourque pelasi kaudella 2012–2013 SCTA U16-sarjaa Niagara North Starsissa ja kaudella 2013–2014 samaa sarjaa Hamilton Jr. Bulldogsissa, kunnes Sudbury Wolves varasi hänet 51. pelaajana OHL:n varaustilaisuudessa 2014. Hän siirtyi joukkueeseen kaudeksi 2014–2015. Bourque pelasi siellä tulokaskaudellaan 34 runkosarjaottelua tehden yhden syöttöpisteen. Kesken kauden 2015–2016, joulukuussa 2015 Wolves kauppasi hänet Owen Sound Attackiin vaihdossa puolustaja Jarett Mayeriin. Kaudella 2016–2017 Bourque voitti pudotuspeleissä joukkueen sisäisen tehotilaston lukemalla +9.

St. Louis Blues varasi Bourquen kuudennella kierroksella 175. pelaajana NHL:n varaustilaisuudessa 2017. Heinäkuussa 2019 hän teki vuoden mittaisen ja kaksisuuntaisen AHL-sopimuksen Belleville Senatorsin kanssa. Bourque osallistui samana syksynä myös Ottawa Senatorsin NHL-tulokasleirille. Hän pelasi kaudella 2019–2020 Bellevillessä viisi AHL:n runkosarjaottelua tehden yhden syöttöpisteen. Bourque vietti suurimman osan alkukaudestaan kuitenkin ECHL-joukkue Brampton Beastissa, jossa hän pelasi 42 runkosarjaottelua tehopistein 3+17=20, kunnes helmikuussa 2020 Belleville Senators kauppasi Bourquen Toronto Marliesiin vaihdossa hyökkääjä Darren Archibaldiin. Hän vietti loppukauden ECHL-joukkue Newfoundland Growlersissa, jossa Bourque pelasi yhdeksän runkosarjaottelua tehden neljä syöttöpistettä, kunnes koronaviruspandemia keskeytti kauden maaliskuussa.

Heinäkuussa 2020 Bourque teki vuoden mittaisen sopimuksen AHL-joukkue Manitoba Moosen kanssa. Hän pelasi koronavirusrajoitusten lyhentämällä kaudella 2020–2021 19 runkosarjaottelua tehopistein 1+3=4. Elokuussa 2021 Bourque teki seuran kanssa vuoden mittaisen jatkosopimuksen. Bourque pelasi kaudella 2021–2022 AHL:ssä yhdeksän runkosarjaottelua ilman tehopisteitä sekä ECHL-joukkue Newfoundland Growlersin vahvuudessa 15 runkosarjaottelua tehopistein 1+3=4, kunnes helmikuussa 2022 hän siirtyi loppukauden kattavalla sopimuksella Saksan DEL-liigan Straubing Tigersiin. Bourque pelasi siellä viisi runkosarjaottelua tehden kaksi syöttöpistettä, kunnes hänen kautensa päättyi ylävartalovamman vuoksi jo saman kuun lopulla. Kesäkuussa Bourque teki seuran kanssa vuoden mittaisen jatkosopimuksen.

Kaudeksi 2023–2024 Bourque siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Tingsryds AIF:ään. Helmikuussa 2024 hän kuitenkin jätti seuran ja siirtyi loppukauden kattavalla sopimuksella SM-liigajoukkue Helsingin IFK:hon.

Muuta
-----

Bourquen jo edesmennyt eno Dan Maloney pelasi omalla urallaan hyökkääjänä pudotuspelit mukaan lukien yhteensä 777 NHL-ottelua Chicago Black Hawksissa, Los Angeles Kingsissa, Detroit Red Wingsissa ja Toronto Maple Leafsissa. Hän toimi kaudella 1977–1978 Red Wingsin kapteenina. Maloney toimi myöhemmin myös Maple Leafsin ja Winnipeg Jetsin päävalmentajana.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | Sudbury Wolves | OHL | 34 | 0 | 1 | 1 | 10 | – | – | – | – | – |
| 2015–2016 | Sudbury Wolves | OHL | 24 | 0 | 2 | 2 | 20 | – | – | – | – | – |
|  | Owen Sound Attack | OHL | 28 | 0 | 6 | 6 | 12 | 1 | 0 | 0 | 0 | 0 |
| 2016–2017 | Owen Sound Attack | OHL | 67 | 0 | 11 | 11 | 36 | 17 | 0 | 2 | 2 | 10 |
| 2017–2018 | Owen Sound Attack | OHL | 62 | 0 | 17 | 17 | 53 | 10 | 1 | 2 | 3 | 12 |
| 2018–2019 | Owen Sound Attack | OHL | 57 | 4 | 8 | 12 | 68 | 5 | 0 | 1 | 1 | 6 |
| 2019–2020 | Belleville Senators | AHL | 5 | 0 | 1 | 1 | 4 | – | – | – | – | – |
|  | Brampton Beast | ECHL | 42 | 3 | 17 | 20 | 40 | – | – | – | – | – |
|  | Newfoundland Growlers | ECHL | 9 | 0 | 4 | 4 | 2 | – | – | – | – | – |
| 2020–2021 | Manitoba Moose | AHL | 19 | 1 | 3 | 4 | 8 | – | – | – | – | – |
| 2021–2022 | Manitoba Moose | AHL | 9 | 0 | 0 | 0 | 8 | – | – | – | – | – |
|  | Newfoundland Growlers | ECHL | 15 | 1 | 3 | 4 | 14 | – | – | – | – | – |
|  | Straubing Tigers | DEL | 5 | 0 | 2 | 2 | 2 | – | – | – | – | – |
| 2022–2023 | Straubing Tigers | DEL | 36 | 2 | 4 | 6 | 24 | – | – | – | – | – |
| 2023–2024 | Tingsryds AIF | Allsvenskan | 35 | 5 | 6 | 11 | 41 | – | – | – | – | – |
|  | HIFK | SM-liiga | 13 | 1 | 4 | 5 | 10 | 7 | 0 | 2 | 2 | 0 |
| 2 kautta | yhteensä | DEL | 41 | 2 | 6 | 8 | 26 | – | – | – | – | – |
| 3 kautta | yhteensä | AHL | 33 | 1 | 4 | 5 | 20 | – | – | – | – | – |
| 2 kautta | yhteensä | ECHL | 66 | 4 | 24 | 28 | 56 | – | – | – | – | – |
| 1 kausi | yhteensä | Allsvenskan | 35 | 5 | 6 | 11 | 41 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Trent Bourque**.
* Trent Bourque The Internet Hockey Databasessa (englanniksi)
* Trent Bourque Eurohockey-sivustolla (englanniksi)
* Trent Bourque *Elite Prospects*. Everysport Media Group AB.  (englanniksi)

### Viitteet

1. 1 2 3 4  Trent Bourque *Elite Prospects*. Everysport Media Group AB.  (englanniksi)
2. ↑  Bourque Commits to Wolves *chl.ca/ohl-wolves*.  21.8.2014. Sudbury Wolves. Viitattu 5.2.2024. (englanniksi)
3. ↑  Attack acquire Bourque from Wolves in exchange for Meyer *chl.ca/ohl-attack*.  11.12.2015. Owen Sound Attack. Viitattu 5.2.2024. (englanniksi)
4. ↑  Elite Prospects - Owen Sound Attack *eliteprospects.com*. Everysport Media Group AB. Viitattu 5.2.2024. (englanniksi)
5. ↑  Attack grad Trent Bourque signs AHL contract with Belleville *chl.ca/ohl-attack*.  27.7.2019. Belleville, ON:  Owen Sound Attack. Viitattu 5.2.2024. (englanniksi)
6. ↑  Brannstrom, Brown highlight Senators’ 2019 rookie camp roster *sportsnet.ca*.  28.8.2019. Rogers Media Inc. Viitattu 5.2.2024. (englanniksi)
7. ↑  Senators re-acquire familiar faces *TheAHL.com*.  19.2.2020. American Hockey League. Viitattu 5.2.2024. (englanniksi)
8. ↑  Trent Bourque Stats and Player Profile *TheAHL.com*. American Hockey League. Viitattu 5.2.2024. (englanniksi)
9. ↑  Minuk, David: Winnipeg Jets Morning Papers *illegalcurve.com*.  4.8.2021. Illegal Curve. Viitattu 5.2.2024. (englanniksi)
10. ↑  Verteidiger Trent Bourque verstärkt die Straubing Tigers *straubing-tigers.de*.  16.2.2022. Straubing Tigers GmbH & Co. KG. Viitattu 5.2.2024. (saksaksi)
11. ↑  Verletzungs-Update: Trent Bourque / Stephan Daschner *straubing-tigers.de*.  28.2.2022. Straubing Tigers GmbH & Co. KG. Viitattu 5.2.2024. (saksaksi)
12. ↑  Trent Bourque kehrt an den Pulverturm zurück! *straubing-tigers.de*.  3.6.2022. Straubing Tigers GmbH & Co. KG. Viitattu 5.2.2024. (saksaksi)
13. ↑  HAN BLIR VÅR SUPPORTERSPELARE! *taif.nu*.  15.7.2023. TAIF Tingsryds Hockey AB. Viitattu 5.2.2024. (ruotsiksi)
14. ↑  Puolustaja Trent Bourque HIFK:hon *hifk.fi*.  5.2.2024. Oy HIFK Hockey AB. Viitattu 5.2.2024.
15. ↑  Dan Maloney *Elite Prospects*. Everysport Media Group AB.  (englanniksi)

HIFK – SM-liiga
2 Martin (**A**) |
6 Sund |
10 Vesalainen |
11 Melart (**C**) |
13 Ikonen |
14 Manninen |
18 Tallberg |
21 Lehterä (**C**) |
24 Kaskimäki |
30 Taponen |
31 Koivistoinen (**A**) |
33 Kiviharju |
40 Lindbohm |
41 Pihlström |
43 Marleau |
44 Väänänen |
45 Åsten |
47 Komarov |
50 Eliáš |
51 Jääskä (**A**) |
55 Kotkansalo |
57 Motin |
63 Bourque |
73 Lehmus |
74 Nättinen |
78 J. Seppälä |
80 Hovinen |
81 Pakarinen (**A**) |
83 Luhanka |
85 N. Seppälä |
88 Rask |
90 Vinni  

Valmentajat Peltonen – Ojanen – Tilkanen – Lundell – Mali – Halttunen